
Aitzinsolasa "Tim, topikoa bada ere, aitatasunak (edo amatasunak) bizitza erabat 
aldatu egiten dizula esan ohi da, baina egia borobila da. Bizimodua eta ohiturak hankaz 
gora jartzeaz gain, buru mailan, bizitza ikusi eta ulertzeko ikuspuntua aldatu egiten 
dizulakoan nago. Nik, behintzat, holan sentitu dut. Eta esate baterako, bereziki harritu 
ninduen umeen kontuetarako "garatu" nuen zaletasunak, hots, jolasak, kantak, ipuinak, 
pailazoak..., bat batean "berdeskubritu" eta sekulako grina sortu zidaten. Jakina, sortzen 
lagundu, zaindu eta maitatzen duzun txiki horrekin komunikatu ahal izateko bere hizkun- 
tzaz berba egin behar, mundua bere begietatik ikusten saiatu behar... 
Gauzak horrela, errepresioaren atzaparrek atrapatzen gaituztela, banaketa eta 
komunikazio murrizketa inposatzen direla, umeari kolpea eta egoera berria ulertarazketo 
orduan, harekiko komunikazioan "bere hizkuntza" menperatzea are ezinbestekoagoa 
bihurtzen da". 

Horrela hitz egiten digu kartzelatik bere semetxoarekin egoteko, eta hazten ikusteko, 
ezindua dagoen aitak, Mario Benedetti poeta uruguaiarrak idatzitako Hombre preso que 
mira a su hijo izeneko poema haren oihartzun bat dakarkigularik. 
Ipuin xorta hau plazaratzearekin zabaltzen den atea hutsune bat betetzera dator 
zorigaiztoko Euskal Herri honetan, non asko eta asko diren beren seme-alabekin 
jolasteko edo ipuin solasean aritzeko "aurrez-aurrekoez" profitatu behar dituzten 
gurasoak, edo sarritan gertatzen den legez, urrunetik bidalitako ipuin hegalariez 
konformatu behar izatea • ataramiñe 

Egun batez, 
baso-azpiko xomorro 
guztiak batzartu ziren 
larrean, azkenaldian 
aldrebeskeria ugari 
gertatzen ari zela eta. 




Marisorgiña 
buru zutelarik, 
nork bere arazoa 
azaltzeari ekin 




Kilker kantaria berbetan 
hasi zen, gau osoa 
kantan eman ondoren, 
bere txulotxoa lurrez 
estalirik topatu zuenekoa 
gogoratu zuen haserre, zulo 
berri bat egin behar izango zuen eta. 



Ehunzangoak hitza kendu 
zion jaten ohi zuen belarra 
marrazka-marrazka 
eginda aurkitu zuela 
ozenki esateko. 





Baita armiarmak ere, 
gertatu alukeriaren berri eman zuen, 
hilabetetan sare dotore askoa egiten jardun 
eta egun batean guztiz urraturik 
agertu zitzaion, geroztik, eltxoak ehizatu 
eginean omen zebilen... 

Inurria, txikia baino txikiagoa, 
inurritegian gertatu txikizioaz, 
amurraturik mintzatu 
zitzaien, zeharo 
birrindua aurkitu 
baitzuen, janari 
bila joandako 
baten 
bueltan. 





Haserrealdia 
zela eta, batzarra 
gori-gorian zegoen: 
xomorroek hitza 
kentzen zioten elkarri, 
iskabila batean. 



Zalaparta artean, matxinsaltoa 
ere kexu agertu zen, bere etxeko 

'Vjy& gaztainondo-ostuak 

^ti&^* janda zeudelako. ^^^p^^™ 






Ipurtargia (gauez argia 

ipurdian argia duen 
xomorro adeitxua) argia 
egiteko argi-loreak desagertu 
ziren aspaldiko eta gauez argia 
eman ezinekoa kontatu zuen. 

Zapataria zeharo amorratua 
agertu zitzaien, erreka 
ondoko kabia zapuztuta 
aurkitu zuelako eta 
berriro ere adaxkak 
biltzen hasi beharko zelako. 





Kakarraldoak kabirik 
gabe ere geratua omen 
zen, eta bolaxomorroa, 
muturtuta, bolak egin 
eta itzulipurdika 
jeisteko zerabilen 
aldatsa harriz beteta 
aurkitu zuen eta. 



Algara harekin, elkar urlertzerik ez 
zegoen eta orduan, Marisorgiñak, 
txistu ozen batekin, 
xomorro guztiei ixiltzeko agindu 
zien. Guztiak begira zituela hitz 
egiten hasi zen. 

- Ixo, arren! Txikizio izugarria 
izan da baina algara baten 
ibiltzeak ez digu batere lagunduko. 



Soluziobideak behar ditugu eta 
aldrebeskeria guzti hauen atzean nor 
edo zer dagoen argitu lehenbizikoz. 
- Ea..., baten batek pistarik ba al 
du, ba al daki zer edo nor 
izan daiteke erruduna? 
Xomorro guztien 
artean, 

ixiltasuna 
nagusi 



lzan zen. 




Marisorginak 
jarraitu zuen: 
Gertatutakoa ikusteak 
susmo bat antzeman dit. 
Duela gutxi eraiki duten lantegi 
itsusi horrek labe-xomorroak 
erakarri ditu eta erruz dabiltza. 
(Beldurrezko zurrumurrua 
zabaldu zen batzarrean zehar). 

Ondo ezagutzen 
ditut, gaiztoak dira, 
gizakiarekin bizitzen ohituta 

eta basa-xomorroei kaltea 
besterik ez digute egiten. Ziur 
nago. Eurek izan dira txikizio 

honen errudun. 
Labe-xomorroekin amaitzeko 
zerbait egin behar dugu 
eta agudo. 

Marisorgina, xomorroen erregina, oso 
azkarra zen eta berehala soluziobidea 
aurkitu zuen. Kilkerraren laguntzaz, 
argi-lorez hornitu zulo handi bat 
atonduko zuten, labe-xomorroak 
erakartzeko asmoz, eta bertara 
guztiak hurbildu orduko, lurraz 




estaliko zituzten. Halaxe egin 

zuten eta halaxe 
labezomorroak behin- 
f # * IL. betikoz desagertu 
SB^Bt ziren, baso-azpiko 

lur-zorutik. 





Istc&Im ^ - ' 




" » • * % 





Atxarte 
inguruko kobazulo 
batean sagu-zahar txiki 
bat bizi zen. 
Sagu-zahar guztiek bezala, 
egunean zehar lo egin eta gauez, 
ehizan janari bila irteten zen. Euliak, 
eltxoak, zizareak,...era guztietako 
xomorroak jaten zituen, sagu- 
zaharrak intsektu-jaleak baitira. 
Egunsentian sabela bete-bete egin 
eta gero, kobazulora itzultzen 
zen lotara. 



Gure sagu-zahar txikia, gaztea izanik, 
ausarta eta odolberoa ere bazen. 
Askotan goseak eraginda, _ 
hanka-sartze itzelak ^ 
izaten zituen. . 
Hola, behin, harri 
koxkor bat jaten m 
saiatu zen I 
marigorringoa M 
zelakoan eta ^ 
egundoko hortz 
mina izan zuen. 







Beste batean, ehunzango txiki baten itxura zuen 
makilatxo bat jateak itzelezko sabeleko mina eragin zion, 

biharamuna botaka igaroz. 
Egunsentian sabela bete-bete egin eta gero, 
kobazulora itzultzen zen lotara. 






Egun batean, hegan 
zihoala, xomorro 
handia antzeman zuen. Bere 
bila abiatu eta bere letagin 
zorrotzekin heltzen saiatu 
zenean, laban egin eta min 
hartu zuen. Xomorro haren 
oskola gogorregia zen, 
xomorro hura kakarraldo 
erraldoia baitzen. 




Okertu zara sagu-zahar bihurri hori, 
jaki handiegia naiz zuretzat 
- esan zion kakarraldoak. 



Barkaidazu kakarraldo andrea, baina 
nik,...,zera,...nik senditzen dut 
- erantzun zion sagu-zahar txikiak. 

Barkatzeko?... 

hum...ondo pentsatuta primeran datorkit 
zurekin topo egitea. Entzun ondo 
- esan zion kakarraldoak. 





- Nire kumeentzako kabi baten 
bila nabil. Barkatuko dizut baldin 
eta laguntzen badidazu. 

- Ba...begira- erantzun zion sagu- 
zaharrak- bizi naizen kobazuloa 
lehor eta lasaia da, inorgutxi 
dabil handik. Leku aproposa 
izango da zure familiarentzat. 
Nahi baduzu -jarraitzen zuen- 
nirekin etor zaitezke. 

Ondo deritzot- kakarraldo 
erraldoiak erantzun. 



Eta hara 
joan ziren biak 
poz-pozik, sagu-zahar 
txikia, bizitzak ikasgai berria 
eman ziolako eta kakarraldoa, 
korrika baten bere atzetik, bere 
kumeentzako kabia topatu 
zuelako. 



Hori hala bazan 
sar dadila kalabazan 
eta atera dadila 
Laudioko plazan 



Musu goxo-goxo bat 
Aitatxoren partez, 

butifarra ali-olirekin 

Gipuzkoako kostaldean, Hondarribi izeneko herrian, 
familia bat bizi zen, Xantik, aita, itsasgizona bera, munduko 

itsaso guztiak zeharkatu zituen, horixe zuen ogibidea ta. 
Egun batean, bere familiari honako proposamena egin zion: 
Berauk eginiko belauntzi batean familia osoa sartu eta 
munduari buelta emango zioten. 




Eta halaxe egin zuten, gogor lan egin 
eta gero, belauntzi ederra eraiki eta 
dena prest izan zutenean, hara abiatu 
ziren, Urko eta Zigor seme txikiak 
eta Maddi amatxoa, Xanti Kapitaina 
belantziburu zutelarik. 



Bela marradun handi batez 
horniturik zegoen belauntziari jotake 
izena ipini zioten, eta goiko puntan 
ikurriña zeraman, mundu guztiari 
euskaldunak zirela adierazteko. 





Belauntzia euren exta bihurtu zen eta 
baleak, izurdeak ta marrazoak bidaideak izan 
zituzten harrez gero. Egunero tomate, saltxitxa 
edota letxuga beharrean, olagarro, otarrain eta era 
guztietako arrainak izango ziren euren janaria. 



Urko eta Zigor 
ikastolara 
joaterik ez 
zutenez, Maddik, 
ama, andereñoarena 
egiten zuen eta goizero 
fitxak, marrazkiak eta abarreko 
eskolako beharrak egiten zituzten; 
arratsaldez eta gauez, gurasoei barkoa 
gobernatzen lagundu egiten zieten. 

Bidaiak iraun zuen 
urte luze guzti 
haietan, mentura 
asko bizi izan zuten. 
Leku eta herrialde 
ugarietan egon ziren, 
non eta lagun asko 
egin zuten. 



Ozeano bareko irla batetan, palmondo baten 
enborrarekin daborra jotzen zuten mutiko eta 
neskato batzuekin elkartu eta ehundoko jaia ospatu 
zuten, egun sentiarte dantzan eta kanta arituz. 



Beste batean, Urko eta Xantik 
kokodrilo izugarri handi bat 
ehizatu zuten bere okela jan, A 
larruazalarekin poltsa eta 
oinetako polit askoak eta 
hortzaginekin lepoko 
ikusgarriak egin zituzten 

ituzten. 

Behin, enbata agertu eta ikaragarrizko ekaitza ekarri 
zuen. Jotake hondoratzeko zorian egon zen baina gure 
lagunen zuhurtasuna ta balendriari esker, gauzak bere 

onera bueltatu ziren. 



Irla bateko herrixka batean, iguana 
kume gaixo bat topatu zuten. 
Belauntzira eraman, bertan osatu 
eta jaten eman ostean, gustura 
geratu omen zen iguana gizarajoa 
eta familiako partaidea izan zen 
geroztik. Truk izena ipini zioten. 




Munduari buelta osoa eman 
ondoren, hamaika mentura, 
hamaika herrialde, hamaika 
lagun ezagutu ondoren, 
etxera, Euskal Herrira 
itzultzea erabaki zuen gure 
familiak. 




Urteak eta urteak itsasoan pasa eta gero, 
Hondarribiko kaiara iristean, lagun ugari zai zuten 
ongi etorria emateko. Orduan bapatean, kaiako 
itsasuntzi guztien txistuak jotzen hasi ziren algara 
baten. Segidan, bakoitzari txapela bana ipini, lore 
sortak eman eta ehundoko festa opatu zieten. 





Hori hala bazan 
Sar dadila kalabazan 
Eta atera dadila 
Laudioko Plazan. 



(Ausikada goxo-goxoak ipurdian, 
aitatxoren partez 
bere butifarra kuttunari) 

Behin, aspaldian ikusi gabe, hiru lagun 
sagardotegi batean elkartu ziren. Tasio, Peru eta 
Lontxo, hirurak mendizale apartak, txuleta, 
makailo, intxaurrak, sagardoa... bapo jan eta edan 
ondoren, afalondoko solasaldiari ekin zioten. 
Azkenaldiko eskaladak, egindako tontorrak, 
ibilaldiak..., izan zuten hizpide beti bezala. 



Egitasmoak, hurrengo udarako planak..., sagardoak 
emandako arintasunari esker hamaika ideia bota 
zituztenetako batek bereziki kilitan zituen gure 
lagunak: pirinioak oinez zeharkatzeko aukera. 
Baiezkotan, ados jarri ziren, piriniotako zeharkaldia, 
Kantauri itsasotik Mediterraneo itsasoraino, mendiz 
mendi, elkarrekin egingo zuten udapasa. 





Berehala prestaketetan murgildu ziren 
eta uda hurbildu ahala, beharrezkoa 
izango zuten guztia atontzeari 
ekin zioten: motxilak, 
mendiko botak, kanpin- 
denda, janaria, 
lozakuak, kopeta- 
argia, bastoiak, 
sukaldetxoa... 





- Konturatu gabe, lar potoldu zaizkugu 
bizkar-zorroakl Bota zuen Tasiok. 

Arrazoia duzu motell 

- Peruk erantzun zuen. 

Gauzaren bat baztertu ala... Badakit zer 
egin demontre! Txikito, baserriko astoa 
eraman dezakegu eta zama gehiena bere 
bizkarretan paratu. 




Zu bai astokiloa! - Tasiok. Zelan eramango dugu asto bat 
gurekin? Enredua besterik ez digu egingo ta gainera... zer 
jango du bada? Berarentzako janaria eraman beharko... 

Ondo pentsatuta, ideiak ez du ematen hain txarra denik. - 
Lontxo animatu zen. 



Eta Peruk: Baietz, lagungarri izango dugu eta bere bazka ez 
da arazoa izango, goimendian belardi ederrak daude eta, 
gainera gure txikito txintxoa da oso. 




Tasio konbentzitu ondoren, halaxe egin 
zuten eta dena prest izan zutenean, hara 
abiatu ziren gure mendizaleak eta txikito 
astotxoa, zama-zama eginda, Piriniotan 
barrena. Hendaiako hondartzan eman 
zioten hasiera ibilaldi luzeari eta egun 
gutxira, auñamendietako, euskal 1 
piriniotako mendirik garaienetako 
magal zabal eta ederretatik *ji 
ibiltzeko parada izan zuten. / ^ 



Arraioak! Hura ikustearekin 
batera, Kamiltxo hartza 
urruntzen zen lasterka. 
Txorizo puska ahoan zuela, 
txikitok arrantzaka segitzen 
zuen bitartean. 




Aizul Txikitori esker, bestela Kamiltxok gure 
janari guztia jan eta zeharkaldia bertan 
behera utzi behar izango genukeen. 
- Peruk leporatu zion Tasiori. ^ .Sjjp 



Gure mendizaleek aurrera egin zuten, 
Auñamendiak atzean utzita eta Hueskako 
paraje zoragarriekin gozatzen hasi 
ziren: Atxerito, Alano, Atxer, 
Bisaurin... agertu zitzaizkien, mendi 
eder eta ikusgarri haiek. 
Aspeko haranera sartzen ari 
zirela, artalde bat ikusi zuten. 

Kontxo! Artaldea bai, baina 
non dago artzaia? - Harritu 
zen Lontxo. 





Berehala konturatu ziren artalde hura ez zala 
batere normala, izan ere, amaiera ez zioten 
antzematen eta denbora luzean ardiak 
besterik ez zuten ikusten amaierarik 
gabeko artalde hartan. 
Trashumantzia zen, hau da, 
behekaldetako artalde guztiak 
elkartu eta batera 
zeramatzaten artzaiek 
goimendiko belardietara, 
belar freskoaren bila. 



Ardi hilara luze haren atzeko partean 
zihoazen artzaiak zelatan eta gure 
lagunekin topo egitean, elkarri agurtu eta 
norabide berbera zutenez, egun hartako 
ibilaldia batera egin zuten atseginez, 

kontu kontari, txikitok 
artzai-txakurrekin 
izan tirabirak 




Egunak joan, egunak etorri, zeharkaldiak 
aurrera egin ahala, Piriniotako gailur eta 
gandor erraldoiak, mendirik garaienak 
atzera: Perdido, Vignemale, Posets, Aneto... 
Hilabete inguru zeramaten ibiliz, jotake, 
mendiak gora, mendiak behera, eta nekea 
agertzen hacia zen gure mendizaleen 
gorputzetan. 





Egun batean, kanpin-denda paratzeko 
leku polit eta egokia antzeman zuten 
laku baten ondoan, baina bat-batean 
itzelezko ekaitza gaineratu zitzaien, 
eurijasa izugarria zekarrena eta lakua 
baino apur bat beherago zogoen 
aterpera jotzea erabaki zuten, epelera, 
eta bertan gaua pasa goxo-goxo. 





zeia 

ustekabea, barrukaldera sartu eta 
Juantxu aterpe-zaina ezagutu zutenean; 

aterpea katalunyan egon arren, euskaldu 
|. baitzen gure Juantxu. Gau hartan ederto afaldu 
mzuten Juantxuk prestatu berakatz-zopa, butifarra 
aliolirekin eta pantumaka, lurralde hartan i 
ohitura den bezala. Txikitorentzako M 
sorpresa egon zen baita ere, azukre J 
koxkor batzuk eman zizkioten 

Hurrengo goizean, oilarra 
baino lehenago jeiki 
ziren; La Pica Destats 
menditzarra igo 
nahi zuten gure 
lagunek. Juantxuk, 
aterpe-zainak, 
lagundu zien eta 
guztiok batera 
iritsi ziren 
tontarrera, baita 
Txikito ere, 
La Pica-ra 
igotzen zen 
lehenengo 
astoa 

beharbada 



Handik bi egunetara, gure mendizaleok Port 
Bou-ra heldu ziren, hau da, Pirinioak 
Mediterraneo itsasoarekin bat egiten duen 
lekura, zeharkaldiaren amaiera. Ehundaka 
kilometro ibili ondoren lortu zuten; 
hainbesteko neke, poza, hotza, beroa... pasa 
ondoren, Pirinioak mutur batetik bestera 
oinez zeharkatzea lortu ere. 




Egindako balentriagatik pozez gainezka, gure lagunek lorezko 
koroa ipini zioten Txikitori, merezita zuen eta; gero mendiko 

Iratiko oihan zabalean, harriz eta 
zurez egindako etxolan, Artea 
sorgina bizi zen. Oihanean bizi 
ziren animalia guztiek asko maite 
zuten, izan ere, Artea oihaneko 
zaindaria zen, basoa eta bizilagun 
guztiak bere onean egoteaz ardura 
zuena, hain zuzen. 

Tximistak pago 

handi bat jo eta txikitu egiten 
zuela, hara joaten zen gure 
sorgina egurra biltzera, inguruan 
zeuden pago txikiak argitara zabalduz, 
oztoporik gabe hazi eta handiak utzitako 
hutsunea bete ahal zezaten. 
Sutea suertatu egiten zela, segituan 
hegan zihoan ur bila, ahalik eta kalte 

txikien izan zedin. 

Haizeak urretxindorraren kabia bota egiten zuela, 
Arteak laguntzen zion berehala kabia berregiten. 
Berak laguntzen zion udaberriari pagoen ostoak berde- 
berde margozten eta era berean, udazkenari ostoak 
lehortzen eta jaustarazten, 
negu hotza, elurra, 
hurbil zeudela. 



Denok bizi ziren poz-pozik baso 
hartan, pagoak, txoriak, 
oreinak, loreak eta 
jakina, Artea gure 
sorgina. Baina 
egun batean, 
ikusi zuenak zur 
eta lur utzi zuen. 
Oihaneko alde 
bateko pagoak 
gaixotzen hasiak ziren, 
ostoak ximeltzen ari 
ziren, euren bizitza 
goibeltzen. 




Ez zekien zer zela 
eta gerta ziteken 
guzti hura. Ez 
zekien zer egin. 

Orein batek 
zergatia azaldu 
zion: sorgin gaizto 
batek, bekaizkeriaz 
jokatuz, begizkoa 

egin zion, bere 
etxea eta lagunak 
hondatu nahi 
omen. 

Oreinak esandakoak kezkati eta 

pentsakor utzi zuen Artea. 
Zerbait egin behar zuen azkar, 
bestela, akabo oihaneko bakea! 



Orduan, burutazioa euki zuen 
eta egoera hartatik ateratzeko 
bere sorgin-kideen laguntza 
behar zuela erabaki zuen. 
- Bai horixe! 
Lehen bait lehen mezua 
igorriko zien uso-mezularien 
bidez. 



Aspeko basoan, zuhaitz zahar 
baten enborrean bizi zen 
Munia sorginari batetik, eta 
Ori mendiko magaletan 
zegoen Sorgintxulo 
izeneko leizean bizi zen 
Ermiñe sorginari bestetik; 
Iratira etortzeko esango 
zien, euren laguntza 
premiaz-premiazko zuen eta. 



Munia eta Erminek mezua jaso 
bezain pronto, Iratiko bidea hartu 
zuten eta guxira, Organbidexkako 

lepoan elkartu ziren sorgiñok. 
Arteak egoeraren berri eman zien 
bere lagunei eta sorgin gaiztoaren 

asmo maltzurrei aurre egiteko 

ahaleginetan ipini ere: sorgin 
gaiztoaren melefizioa beste 

trikimailu batekin deuseztatu 
egingo zuten. 

Oihaneko bizilagun 
guztiekin akelarrea 
ospatuko zuten eta bertan, 
basoan bildu gaiekin edabe 
magikoa prestatuko. Edabea prest 
egon zenean danok edan zuten, 
baita txolindu ere, eta kilkerrak 
kantan hasi ziren, igelak kroa- 
kroaka, oreinak orroka, sorginak 
barre algaraka eta jarraian 
dantza egiteari ekin 
zioten. 

Bapatean, 
tximistargiaren 
antzeko argitasuna 
zeru osotik zabaldu zen 
eta batera, ikaragarrizko 
garraxia entzun ere. 
Sorgin gaiztoa zen. 





ure sorginen eta bere basoko lagunen alaitasun eta 
pozkarioari esker, malefizioa bertan behera geratu zen eta 

sorgin gaiztoak lurra utzi zuen betirako. 
Pagoak osatu ziren eta geroztik, bakean bizi omen dira 

Iratiko oihaneko bizilagunak. 





ataramiñe 

EUGKiM, rfcRBPHBBJkLIATtl POtJTIKOBN 
Ll TIIATUI* tH *RTB KOAOEtJLOAF 

Ipuin xorta riau plazaratzBarekin zabaKzcn 
*n alEa hulsune bat bcttrtzEra dator 
zcngajrtolfio Euskal Hem honetar.. non 
as*o «rra asko dinsn btfcn senne-alabekifj 
|olasi.efco cdo ipuin Lol.i&ean antzeko 
"aurraz-auiTeJtoez" prdfitanj behar ditul- 
ten gLrasaak, cdb Eamtari gprtatzEn den 
fcjez, umjnetfe bidalitako ipum hegaiarttz 
ko^Orrnatu beharizatea * ataramine 



